《元夕》
宋代·苏籀

瑠璃万宝通明殿，珠翠千层罨画楼。
匝地薰天月灯影，撼山填郭蚁蜂稠。
浚都平昔金鳌峙，雍幕寻常锦幰游。
今岁山城索朋侣，屠门酒醖夥酣讴。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。